Buk Song
Devit i Raitim Dispela Song. Em Bilong Man i Bosim Musik Na Ol i Ken i Yusim Ol Flut.
1BIKPELA, plis harim prea bilong mi;
plis skelim tok mi mekim long Yu.
2King na God bilong mi, plis harim kraiaut bilong mi,
long wanem, long Yu tasol mi prea.
3BIKPELA, long olgeta moning Yu harim nek bilong mi;
long olgeta moning mi givim prea bilong mi long Yu na mi wet long kisim gutpela bekim bilong Yu.
4Long wanem, Yu no God i save amamas long pasin nogut;
ol manmeri i mekim pasin nogut ol i no inap i stap wantaim Yu.
5Yu no save larim ol bikhet manmeri i sanap long ai bilong Yu;
Yu save hetim ol manmeri i mekim pasin nogut.
6Yu save distroim ol manmeri i save mekim tok giaman;
ol manmeri i kilim narapela manmeri i dai na ol manmeri i save trikim narapela manmeri, BIKPELA Yu save hetim ol moa.
7Tasol, long rot bilong feitful lavim bilong Yu,
bai mi go insait long haus bilong Yu.
Mi bai daunim mi yet na brukim skru
na mi tanim fes bilong mi i go long holi tempel bilong Yu.
8BIKPELA, plis kisim mi i go long ol stretpela pasin bilong Yu,
long wanem, planti birua bilong mi i stap;
helpim mi long bihainim wei bilong Yu.
9Long wanem, ol birua bilong mi ol i no save mekim trupela tok liklik;
bel bilong ol i bagarap olgeta;
maus bilong ol i olsem matmat i op i stap;
ol i save yusim tang bilong ol bilong trikim ol manmeri.
10God, plis mekim ol i karim hevi bilong pasin nogut bilong ol;
larim ol i pundaun long toktok ol i save mekim.
Sin bilong ol i pulap, olsem na, rausim ol i go longwe long Yu,
long wanem, ol i bikhet na ol i egensim Yu.
11Tasol, Yu save givim amamas long ol manmeri i trastim Yu long lukautim ol;
bai ol i singim song na amamas.
Karamapim ol long lukaut bilong Yu,
bai ol manmeri i lavim nem bilong Yu, ol i ken amamas long Yu.
12Long wanem, BIKPELA Yu save blesim ol stretpela manmeri bilong Yu,
Yu save raunim ol long bel gut bilong Yu na ol i stap seif olgeta.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn